**המכללה לביטחון לאומי**

##### מחזור מ"ו 2019 - 2018

## **מפקדת המכללות 871**

**המכללה לביטחון לאומי

25 בפברואר 2019**

שלום רב,

אני מודה לך מאוד, על שנעתרת להצטרף לצוות המנחים שלנו לכתיבת העבודה השנתית.

במסגרת שנת הלימודים במכללה לביטחון לאומי, וכחלק מתוכנית הלימודים לתואר שני באוניברסיטת חיפה, נדרשים התלמידים לכתוב עבודת מחקר. עבודת המחקר השנתית היא אחת מפסגות הלמידה בשנת הלימודים. מטרתה להביא לידי ביטוי את הידע ואת התובנות שרכש התלמיד בתפקידיו ובמסגרת ניסיונו המקצועי כבכיר בשירות הציבורי במדינת ישראל. זאת, לצד ידע ומיומנויות אקדמיות מקובלות.

להלן מספר פרטים נוספים אודות תהליך כתיבת העבודה והדרישות האקדמיות הנלוות.

העבודה השנתית נכתבת במהלך שנת הלימודים, לאחר אישור הצעת המחקר של התלמיד על ידי מפקד המכללות במסגרת ועדה פנימית, שנוכחים בה מדריכי הצוותים ופרופסור גבי בן-דור מטעם אוניברסיטת חיפה. הוועדה מקפידה על אישור הצעות מעמיקות, בעלות ערך מחקרי בתחום הביטחון הלאומי.

העבודה מוגדרת כעבודת סמינר מורחבת לתואר השני, הן בהיקפה (בין שישים לשמונים עמודים לערך) והן במורכבותה. **ציון העבודה מהווה 20% מהציון הסופי לתואר השני**. הנחיית התלמידים נעשית על פי סטנדרטים אקדמיים מקובלים. **יש לזכור, שאף שהעבודה מוגדרת כעבודת גמר לתואר השני היא איננה שקולת תזה משום בחינה שהיא.**

הדף המצורף מגדיר את הקריטריונים, אליהם מתבקשים המנחים להתייחס כחלק מההערכה וממתן הציון הסופי.

**על החניכים להגיש את עבודתם עד לתאריך 7 במאי, 2019.** את ציון העבודה בצירוף חוות דעתך **יש להעביר על גבי הטופס המצורף עד לתאריך 13 ביוני, 2019,** לידי סא"ל מתן אור בדוא"ל OrMatan@mail.gov.il. זאת, כדי שהאוניברסיטה תוכל להשלים את הטיפול האדמיניסטרטיבי הכרוך במתן תעודות תואר שני. לאחר השלמת התהליך יקבלו המנחים שכר צנוע מאוניברסיטת חיפה בתודה על הליווי והתמיכה.

אני מודה לך שוב על הסכמתך ליטול חלק בהנחיית חניכי המכללה לביטחון לאומי.

 בברכה,

אל"ם יוני סיידה- מרום

המדריך הראשי

 המכללה לביטחון לאומי

**קריטריונים להערכת עבודה שנתית במכללה לביטחון לאומי**

|  |  |  |
| --- | --- | --- |
| **קריטריון** | **פירוט** | **ציון** |
| ***היצג לוגי 40%*** | * הצגת שאלת מחקר בנוגע לסוגיה הנדונה בצורה ברורה ומדויקת.
* קשר בין מטרת המחקר להנחות היסוד ותיאור התופעה.
* **יכולת ניתוח.**
* מסקנות וסיכום העבודה לאור שאלת המחקר וגוף העבודה.
* רלבנטיות המסקנות וההמלצות.
 | 36 |
| ***היבט תיאורטי 20%*** | * שימוש עשיר ומגוון במקורות.
* בקיאות בחומר והיכרות עם מחקרים נוספים ומקבילים לנושא העבודה.
* אינטגרציה בין מקורות, שמירה על כללי הציטוט.
 | 20 |
| ***חידוש ותרומה 30%*** | * חידוש ביצירת/קיבוץ ידע ותרומה הגותית ו/או מעשית לביטחון הלאומי.
 | 28 |
| ***תקינות לשונית 10%*** | * כתיבה רהוטה: ניסוחים ברורים, עברית תקינה.
* ארגון ומבנה העבודה: חלוקה נכונה לפסקות, קישוריות לשונית ורעיונית.
 | 8 |

**הערות מילוליות:**

אני סבורה כי העבודה של לבנה ראויה להתקבל כעבודת סמינר מורחב לתואר השני, בצורתה הנוכחית, בהתחשב בדרישות ובסטנדרטים המקובלים. אני סבורה, לאחר שקראתי את העבודה, כי יש בה תרומה ייחודית ואיכותית לתחום הביטחון הלאומי בישראל, במובנו הרחב.

העבודה של לבנה בוחנת את תנאי המחייה של האסירים בישראל, בעיקר לנוכח פסיקתו של בית המשפט העליון מיוני 2017. פסק הדין של השופט רובינשטיין, המחייב שטח מחייה מינימלי לאסירים, מחייב שינוי מהותי בתפיסת הכליאה בישראל, כמו גם באורך המאסרים והמעצרים, בבחינת חלופות למאסר ובאפשרויות השיקום. כפי שכותבת לבנה: "רובינשטיין מכוון לאוזניהן של כל רשויות אכיפת החוק: המשטרה, שירות בתי הסוהר, התביעה ובתי המשפט וקורא לאימוץ נורמות זהירות יותר בהפעלת סמכויות מעצר וכליאה". מכאן חשיבות הדיון בנושא זה בהקשרים של ביטחון לאומי וחוסן חברתי. פסק הדין הוא ה"טריגר" לעיסוק בסוגיית תנאי הכליאה בישראל והעבודה אכן בוחנת את מרחב המחייה של האסירים מזוויות שונות. תחילה נבחנת סוגיית הצפיפות בבתי הסוהר והשפעתה על אלימות אסירים. בחלקה השני העבודה כוללת ניתוח משווה הבוחן את מרחב המחייה של האסירים במדינות שונת, מתוך מטרה להסיק מסקנות באשר למצב הרצוי בשיראל. העבודה מתמקדת בניתוח פסק הדין בנושא מרחב המחייה ולאחר מכן נבחנות בפירוט ההלשכות של פסק הדין על שירות בתי הסוהר, הן מבחינת מדיניות הכליאה והן מבחינת מדיניות השיקום. כמו כן כולת העבודה דין בהשלכות של פסק הדין על היבטי הביטחון הלאומי בישראל, מבחינה חברתית, כלכלית וביטחונית.

לבנה מתמודדת בצורה מצויינת עם פסק הדין ועם שפע המחקרים והחומרים הביבליוגרפיים בנושא. העבודה פורסת יריעה רחבה על כלל ההיבטים של נושא כליאת האסירים וניכר בה כי הכותבת מצויה ומעורבת היטב בסוגייה. העבודה חורגת גם לתחומים עיוניים ותיאורטים הבוחנים את סוגיית המאסר וחלופותיו, ואת ההשפעה של הבחירה במאסר או בחלופות על החברה בכללותה. כמו כן קיימת התייחסות לדיונים והמלצות של ועדות שונות בנושא וכן להחלטות ממשלה.

מבחינת מבנה העבודה: העבודה מנותחת היטב, הכתיבה טובה מאד. כך גם רשימת האסמכתאות והערות השוליים. המבוא ממוקד ומבהיר את מטרות המחקר. ההתמודדות עם החומרים המשפטיים מצויינת בהתייחס לכך כי לבנה איננה משפטנית. אציין כי ניכר מאד כי נושא העבודה עניין במיוחד את לבנה. היכרותה עם הסוגייה ונסיונה בהחלט באו לידי ביטוי לכל ארוכה של העבודה.

נהניתי מאד לקרוא אותה והציון הסופי שלה הוא 92.

בברכה,

פרופ' סוזי נבות